# **Cynyddu Ehangu Cyfranogiad mewn Cyrsiau TAR/ProfCE**

Mae myfyrwyr PgCE/ProfCE yn gynrychioliadol o staff addysgu colegau AB. Mae’r rhan fwyaf o fyfyrwyr yn cael eu categoreiddio fel unigolion ‘Gwyn Prydeinig’, ac o’r 35 o unigolion sy’n rhan o’n carfan bresennol, mae yna 2 fyfyriwr (6%) yn dod o gefndiroedd lleiafrifoedd ethnig. Mae’r garfan yn weddol gytbwys o ran rhyw, gyda 16 myfyriwr gwrywaidd ac 19 myfyriwr benywaidd, does dim un myfyriwr yn adnabod ei hun fel unrhyw rhywedd arall. Does dim unrhyw fyfyrwyr o gefndir gofal/Sipsi/Romani. Ni ddatgelir gwybodaeth am godau post nac anableddau i’r tîm addysgu gan fod llawer o’r myfyrwyr hefyd yn staff yn y coleg. Trwy’r trafodaethau anffurfiol a’r gefnogaeth a ddarperir i fyfyrwyr fel rhan o’u cyrsiau, mae’n amlwg bod myfyrwyr sy’n astudio lefel safon uwch am y tro cyntaf yn debygol o elwa o’r cymorth ychwanegol.

Canfu adroddiad a luniwyd gan ICE ac Arad (2019) ar y gweithlu AHO, wrth ymaelodi â CGA:

“O’r unigolion cofrestredig sydd wedi darparu’r wybodaeth hon, bach iawn ohonynt sy’n cyfrif eu hunain yn unigolion Heb Fod yn Wyn neu anabl, er bod y cyfrannau yn uwch na gweithluoedd ysgolion. Er enghraifft, dim ond ychydig dros 1% o athrawon ysgol a ddarparodd y wybodaeth hon oedd yn cyfrif eu hunain yn unigolion Heb Fod yn Wyn, o gymharu â 5% o athrawon AB, 5% o staff Cymorth AB a 2% o Ymarferwyr DSW. Yn ogystal, datganodd 3% o’r gweithlu ôl-16 anableddau, o gymharu 0.5% o athrawon ysgol.” (P. 9).

I wella amrywiaeth o fewn y garfan ac yna o bosib staff ar draws y coleg, mae amrywiaeth o strategaethau wedi cael eu cynnig. Mae astudiaethau achos sy’n ymwneud â dysgwyr anrhaddodiadol yn cael eu defnyddio lle bynnag y bo modd ac mae hyn yn cael ei wneud at ddibenion marchnata. Mae’r cynnig hwn yn canolbwyntio ar dair strategaeth sydd wedi eu creu i ehangu cyfranogiad o fewn y grwpiau canlynol.

Mae grwpiau nad oes ganddynt gynrychiolaeth ddigonol mewn addysg yn cynnwys unigolion ag un neu fwy o’r adnabyddwyr isod:

* Anabledd cydnabyddedig o [dan Ddeddf Cydraddoldeb 2010](https://www.gov.uk/definition-of-disability-under-equality-act-2010)
* Unigolyn sy’n derbyn gofal, fel y’i diffinir gan Lywodraeth Cymru fel [Plant sy’n Derbyn Gofal gan Awdurdodau Lleol](https://llyw.cymru/plant-syn-derbyn-gofal-gan-awdurdodau-lleol)
* Unigolyn sy’n perthyn i grŵp lleiafrifoedd ethnig, o [dan ddeddf Cydraddoldeb 2010](https://www.gov.uk/definition-of-disability-under-equality-act-2010). yn unol â [Addysg gychwynnol athrawon Cynllun recriwtio Pobl Dduon, Asiaidd a Lleiafrifoedd Ethnig](https://llyw.cymru/cynllun-recriwtio-pobl-ddu-asiaidd-lleiafrifoedd-ethnig-ar-gyfer-addysg-gychwynnol-i-athrawon-html).
* Unigolyn nad yw’n cyfri ei hun yn ddyn neu’n fenyw
* Unigolyn sy’n dod o deulu o deithiwr Sipsiwn neu Romani, o [dan Ddeddf Cydraddoldeb 2010](https://www.gov.uk/definition-of-disability-under-equality-act-2010)
* Aelod cyntaf o’r teulu i astudio Addysg Uwch
* Unigolyn sy’n dod o ardal o amddifadedd, ardal sydd wedi’i rhestri ym Mynegai Amddifadedd Lluosog Cymru. Mae gan Abertawe 11 ward yn y 10% isaf, a bydd myfyrwyr sy’n byw yn y wardiau hyn yn gymwys. Gall myfyrwyr ddarganfod a yw eu codau post yn gymwys trwy ymweld: [Uned Ddata Cymru.](https://apps.dataunitwales.gov.uk/welshindexofmultipledeprivation/postcode.aspx?lang=cy-GB)
* Unigolyn dod Rydych yn 25 neu’n iau ac yn gofalu am unigolyn/eraill, fel y’i diffinnir ym [Mholisi Oedolion Ifans sy’n Gofalu’r Coleg](https://www.gcs.ac.uk/cy/policies-and-procedures).

Bydd angen i fyfyrwyr gwblhau ffurflen gais ar-lein i gyrchu strategaethau ehangu cyfranogiad. Bydd hefyd gofyn iddynt gyflwyno tystiolaeth i gefnogi eu cais. [Gweler atodiadau 1].

## **Strategaethau cymorth pwrpasol i gynyddu amrywiaeth**

## **Cyfnod Sefydlu Estynnol**

Dros gyfnod o ddau ddiwrnod, ac wythnos cyn i fyfyrwyr gychwyn y cwrs, bydd Arweinydd y rhaglen yn darparu cyflwyniad i’r cwrs, i’r coleg ac i’r llwyth gwaith. Bwriad sesiynau cyflwyno yw cefnogi. Bydd myfyrwyr yn cael cyfle hefyd yn ystod y cyfod hwn i gwrdd â staff cymorth, gan gynnwys: Staff y Llyfrgell , Tîm AU a Swyddogion Cymorth. Cymerir amser i sicrhau bod myfyrwyr yn setlo ac yn derbyn cymorth. Bydd y broses yn cael ei hadolygu gyda’r myfyrwyr ar y diwedd, a bydd y cyfnod sefydlu yn cael ei diwygio ar sail eu hadborth.

## **Mynediad at Fentor Ehangu Cyfranogiad**

Dyma gynnig newydd a fydd yn gofyn i fyfyrwyr weithio â Swyddogion Cymorth Myfyrwyr (SCM) dynodedig er mwyn hwyluso ei gwybodaeth a’u dealltwriaeth o ofynion AU a TAR/ ProfCE. Mae SCM yn barod yn hybu Ehangu Cyfranogiad ac mae ganddynt gysylltiadau helaeth â sefydliadau allanol, fodd bynnag, mae sawl un ohonynt yn ffocysu’n bennaf ar Addysg Bellach, sy’n golygu bod eu gwasanaethau wedi’u cynllunio ar gyfer bobl ifanc. Byddai cynnig y cysylltiadau hyn i wasanaethau a strategaethau AU yn gwella’r ddarpariaeth ac yn darparu gwasanaeth i fyfyrwyr sydd eisoes yn cael ei gynnig mewn prifysgolion, ond o reidrwydd mewn sefydliadau AB.

## **Bwrsari £250**

Bydd myfyrwyr sy’n bodloni’r meini prawf mewn perthynas ag un neu fwy o’r categorïau a restrir uchod yn derbyn bwrsari o £250 y flwyddyn. Telir Ehangu Cyfranogiad i helpu myfyrwyr dalu am eitemau sydd eu hangen arnynt i astudio’r cwrs. Gwneir y taliad mewn dau swm - £125 ar ddechrau’r flwyddyn a £125 ar ddiwedd semester 1.

## **Atodiad 1:**

Enghreifftiau o ddogfennau y gellir eu defnyddio fel tystiolaeth ar gyfer Ffurflen Gais Ehangu Cyfranogiad.

* Profiad o fudd-daliadau neu asesiad budd-daliadau ar gyfer anabledd
* Llythyr oddi wrth ymgynghorydd/Meddyg Teulu
* Llythyr oddi wrth ffynhonnell gydnabyddedig [Y Cyngor, budd-daliadau, biliau ac ati] gyda’ch enw a’ch cyfeiriad chi arno
* Llythyr oddi wrth yr Awdurdod Lleol sy’n ymwneud â’ch statws gofal/Sipsiwn/Romani
* Profiad o gais am gyllid myfyrwyr e.e. Cyllid Myfyrwyr Cymru

### *Diweddarwyd Ebrill 2024*